Document ID: 32009D0600

32009D0600
L 204/39
SLUŽBENI LIST EUROPSKE UNIJE
ODLUKA KOMISIJE
od 5. kolovoza 2009.
o izmjeni Odluke 2003/467/EZ vezano uz izjavu da su određene države članice i njihove regije službeno slobodne od bruceloze goveda
(priopćena pod brojem dokumenta C(2009) 6086)
(Tekst značajan za EGP)
(2009/600/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A dio II. točku 7.,
budući:
(1)
Direktivom 64/432/EEZ predviđeno je da pojedina država članica ili jedan njezin dio mogu biti službeno proglašeni slobodnima od bruceloze goveda u pogledu stada goveda, pod uvjetom da ispunjavaju određene uvjete utvrđene u toj Direktivi.
(2)
Popis država članica i njihovih regija koje su proglašene slobodnima od bruceloze goveda naveden je u Odluci Komisije 2003/467/EZ od 23. lipnja 2003. o uvođenju službenog statusa slobodno od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (2).
(3)
Irska i Poljska predočile su Komisiji dokumentaciju kojom dokazuju ispunjenje odgovarajućih uvjeta predviđenih Direktivom 64/432/EEZ u odnosu na svoja cjelokupna državna područja, kako bi se te države članice moglo smatrati službeno slobodnima od bruceloze goveda.
(4)
Nakon procjene dokumentacije koju su predočile Irska i Poljska cijelo područje tih država članica treba proglasiti službeno slobodnim od bruceloze goveda.
(5)
Portugal je predočio Komisiji dokumentaciju kojom dokazuje ispunjenje odgovarajućih uvjeta predviđenih Direktivom 64/432/EEZ za otoke Faial i Santa Maria (Sveta Marija) u autonomnoj regiji Azora, kako bi se te otoke moglo smatrati regijama Portugala službeno slobodnima od bruceloze goveda.
(6)
Osim toga, Španjolska je predočila Komisiji dokumentaciju kojom dokazuju ispunjenje odgovarajućih uvjeta predviđenih Direktivom 64/432/EEZ za provincije Santa Cruz de Tenerife i Las Palmas u Španjolskoj, kako bi se te provincije moglo smatrati regijama Španjolske službeno slobodnima od bruceloze goveda.
(7)
Nakon procjene dokumentacije koju su predočili Portugal i Španjolska, spomenute otoke i provincije treba proglasiti regijama tih država članica službeno slobodnima od bruceloze goveda.
(8)
Zato je potrebno izmijeniti Odluku 2003/467/EZ.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog II. Odluci 2003/467/EZ izmjenjuje se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 5. kolovoza 2009.

Labels: 0
18
19
6